Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1118

8. KARBANTARTÁS ÉS JAVÍTÁS 8.1. MEGELÕZÕ KARBANTARTÁSI ÉS JAVÍTÁSI PROGRAM 8.001. Megelõzõ javítási és karbantartási programot kell kidolgozni a Végleges Biztonsági Jelentésben figyelembe vett rendszerek, rendszerelemek, berendezések vonatkozásában. 8.002. A karbantartási programot úgy kell kialakítani, hogy az elérendõ célként biztosítsa a rendszerek és rendszerelemek elõirányzott funkcióinak, megbízhatóságának fenntartását, a meghibásodások biztonsági következményeinek elkerülését, kiküszöbölését. 8.003. A karbantartási programot a gyártómûvi és tervezõi elõírások, az üzemeltetési körülmények, a karbantartási és üzemeltetési tapasztalatok, valamint a rendszerek és rendszerelemek várható élettartamának figyelembe vételével kell kialakítani. 8.004. A karbantartási program terjedjen ki az üzem közbeni és leállás alatti ellenõrzés, az alkatrészjavítás és pótlás, a revízió és generál karbantartás, a csere, a karbantartás utáni beszabályozás és újraminõsítés tervezésének, végrehajtásának és elemzésének tevékenységeire is. 8.005. A karbantartási program megfelelõségét, hatékonyságát, céljának teljesülését folyamatosan monitorozni kell. Ha a rendszerek és rendszerelemek nem képesek ellátni elõirányzott funkcióikat, megbízhatóságuk csökken vagy meghibásodásuk biztonsági következménnyel jár, úgy megfelelõ javító intézkedéseket kell hozni. 8.006. Amennyiben az érvényes karbantartási programok által elõirányzott karbantartási ütemezésektõl eltérõ programok kerülnek bevezetésre, úgy elemezni kell a karbantartás által elérhetõ megbízhatóság növekedés és a karbantartás miatti üzemképtelenség kockázatra gyakorolt hatásának egyensúlyát. 8.007. A karbantartás hatékonyságának monitorozási eredményeit elemezni kell, az elemzési eredményeket, a nemzetközi gyakorlatból származó ismereteket a karbantartási program rendszeres felülvizsgálatánál figyelembe kell venni. 8.008. Az engedélyesnek a berendezések rendelkezésre állásának fenntartása és javítása, az elõírt határértékeknek és feltételeknek való megfelelõség igazolása, valamint az elõforduló eltérések detektálása és javítása érdekében állapot-felügyeleti programot kell készítenie. Az állapot-felügyeleti programnak nemcsak a meghibásodások, eljárási és emberi hibák feltárását kell magába foglalnia, hanem az eltérésekhez vezetõ trendeket is követnie kell. Az állapot-felügyeleti programnak alkalmasnak kell lennie arra, hogy ellenõrizze a biztonsági osztályba sorolt rendszerek és rendszerelemek tekintetében, hogy üzemképesek, illetve teljesítik kijelölt biztonsági funkciójukat. 8.2. VÉGREHAJTÁS, FELELÕSSÉGEK 8.009. Az üzemeltetõ szervezetnek biztosítania kell az atomerõmûvi rendszerek, rendszerelemek karbantartását a gyártómûvi utasítások, az üzemeltetési tapasztalatok és az idõszakos ellenõrzések eredményeinek figyelembevételével. 8.010. Az üzemeltetõ szervezet a karbantartási programot vagy annak egyes részeit más szervezetek bevonásával is megvalósíthatja, de az ilyen átruházott feladatért is teljes felelõsséggel tartozik. Ez esetben az üzemeltetõ szervezetnek biztosítania kell, az adminisztratív, mûszaki és ellenõrzési tevékenységek felelõs koordinálását, különös tekintettel az alábbiakra:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes